Dauant dera prumèra temptacion, entà hestejar de nauèth ara sua naua estimada, que damb era degalhèc era prumèra mitat des sòs, aurie descosut er escapolari e desseparat, sabi pas, digam que prumèr solet cent robles, pr'amor que tanpòc ei indispensable tornar-ne era mitat, ei a díder, mil cinc cents, qu'i pro damb mil quate cents; encara podie díder: "Sò un brigand, mès non un panaire, pr'amor que t'è hèt a vier mil quate cents robles, e un panaire s'aurie demorat damb tot e non t'aurie hèt a vier arren".